Nakon što smo prije nekoliko mjeseci objavili detaljne informacije o poslovnim prostorima u vlasništvu Grada Splita: tko ih afitaje, po kojoj cijeni i gdje, gradska uprava dostavila nam je i podatke o gradskim stanovima. Dakle, prema dokumentaciji koju smo dobili iz Banovine, Grad raspolaže s ukupno 387 stanova, čija je ukupne površina 21.232 četvorna metra.

Od tog broja, 223 stana namijenjena su osobama slabijeg imovinskog statusa, 21 stan koriste zaslužni kadrovi Grada Splita, dok se trenutačno bespravno koriste 34 stana. Ostalih stotinjak gradskih stanova u najmu je na određeno vrijeme.

Nacionalizacija

Također, Grad još uvijek ima i 217 stanova iz kategorije nacionaliziranih, konfisciranih i oduzetih po drugim prinudnim propisima. Oni su u postupku povrata prijašnjim vlasnicima, pa na njih u Banovini, kako nam je rečeno, više ne računaju. Najviše gradskih stanova, zanimljivo, smješteno je u susjednom Solinu, njih čak 67. Riječ je redom o stanovima koje je Grad u dva navrata dodijelio gradskim socijalnim slučajevima.



Nakon Solina, najviše gradskih kvadrata stisnulo se na Kocunaru - ukupno 62 stana, zatim na Pujankama - 23 stana i Mejašima - 21 stan. Kada govorimo o veličini stanova (ne odnosi se na kadrovske), treba naglasiti kako se njihova kvadratura kreće od minimalnih 12 kvadrata, pa sve do impozantnih 146 metara četvornih, koliko ima gradski stan u Radovanovoj ulici na Bačvicama, a koji koristi obitelj Ante Burazina. Za usporedbu, prosječna kvadratura gradskog stana iznosi oko 55 metara četvornih...





Socijalni program stanogradnje u gradu posljednjih je godina

zaustavljen, a ni kadrovski stanovi ne dijele se često

/Matko Biljak / SD

Poglavari

Što se tiče kadrovskih stanova koji se dodjeljuju u najam “osobama od posebnog interesa za Grad”, kako doznajemo od Vere Čelar, voditeljice gradskog Odsjeka za poslove stanovanja, te Ivice Pavića, pročelnika službe pravne zaštite, stanova, poslovnih prostora i geodezije, trenutačno ih je 21. Gradski stan tako su dobili, primjerice, poznati sportaši poput Igora Boraske, sestara Ane i Lucije Zaninović, Nikolaja Pešalova, Siniše i Nikše Skelina, zatim operni pjevač Ivica Čikeš, bivši ravnatelj Galerije umjetnina Božidar Majstorović, sutkinja Amara Trgo, ravnatelj Sveučilišne knjižnice Petar Krolo, liječnica Jadranka Ljubić - Vejzagić...- Osobama od interesa za Grad Split smatraju se osobe koje su svojim priznatim radom u određenoj djelatnosti (iz područja zdravstva, kulture, sporta, znanosti, javni djelatnici te druge osobe od interesa za Grad Split, koje nemaju riješeno stambeno pitanje) zaslužne za razvoj te djelatnosti bilo da već djeluju u Splitu, ili da kao takve dolaze u grad, zatim znanstvenici koji s obzirom na znanstveni stupanj i područje znanosti imaju izuzetno značenje za naš grad te bi kao i ostali zaslužni za razvoj djelatnosti u kojima djeluju, zbog neriješenog stambenog pitanja, bili prisiljeni napustiti Split ili je, pak, njihov dolazak kod nas uvjetovan rješavanjem stambenog - objašnjava Vera Čelar.

Inače, za dodjelu kadrovskih stanova ranije je bilo nadležno Gradsko poglavarstvo, a nakon što je prije tri godine ukinut institut Poglavarstva - odgovoran je gradonačelnik, trenutačno Željko Kerum. - On odluku donosi na prijedlog Povjerenstva za davanje stanova u najam, a ono prijedlog daje temeljem mišljenja čelnika tijela gradske uprave u čiji resor spada određena djelatnost u kojoj se ta osoba utvrđuje kadrom, i to po preporuci institucije u kojoj djeluje. Tako i drugi gradovi u Hrvatskoj postupaju kod dodjele kadrovskih stanova - tumači Čelar.



I na kraju, prema njezinim riječima, 34 stana trenutačno se koriste bez pravne osnove, dakle potpuno ilegalno. Dio njih je, doduše, još uvijek u sudskom ili upravnom postupku, a nalaze se na različitim lokacijama u gradu, od gradske jezgre pa do perifernih kvartova. - Ljudi koji koriste bespravno gradske stanove moći će legalizirati svoj status ako ispune uvjete posebnog pravilnika za dodjelu socijalnog stana - tvrde u gradskoj upravi. U protivnom će na - ulicu.

leo kovačić

Prof. Jurun: Grad je povukao tužbu, ugovor je na određeno vrijeme i ne može se poništiti Na popisu onih koji bespravno koriste gradski stan našla se i sveučilišna profesorica Elza Jurun sa splitskog Ekonomskog fakulteta. Ona, naime, koristi stan u Stonskoj ulici na Žnjanu, gdje u 200 četvornih metara živi zajedno s još - osmero ukućana! Premda nam profesorica Jurun tvrdi kako je konačno riješila svoj stambeni problem, činjenica je da se i dalje navodi kao jedna od onih koji koriste gradske kvadrate bez pravne osnove. - S Gradom imam potpisan ugovor da mogu koristiti stan sve dok obavljam posao od društvene važnosti ili do smrti. Dakle, taj ugovor se može gledati i kao ugovor na određeno vrijeme koji se ne može poništiti. Grad Split je stoga i povukao sudsku tužbu protiv mene - objašnjava nam profesorica Elza Jurun.

Svega blaga 387 gradskih stanova 21.232 m² ukupna površina 55 m² prosječna površina

223 stana namijenjena su socijalnim slučajevima 34 stana koriste se bespravno

21 stan koriste zaslužni kadrovi grada

217 stanova u postupku je povrata prijašnjim vlasnicima

109 gradskih stanova u najmu na određeno vrijeme

Uživanje bez valjane pravne osnove •• Popis gradskih stanova i njihovih korisnika bez valjane pravne osnove, kako su nam to kazali u gradskoj upravi: 1. Mario Janković, Novakova 18

2. Ante Janković, Novakova 18

3. Marija Gulam, Mostarska 5

4. Mate Šimundža, Petravićeva 1

5. Petar Penović, Mosećka 50 A

6. Marin Panadić, Tihomir Batarelo, Mosećka 34

7. Zvonimir Kamber, Krležina 24

8. Petar i Vjera Malbaša, Križeva 4

9. Ana Jelavić-Šako, Ispod ure 3

10. Joško Ugrina, Iločka ulica 16

11. Ante Bajan, Hektorovićeva 2

12. Ognjen Duilo, Gundulićeva 15

13. Nedjeljka Piplica i Nada Piplica, Getaldićeva ulica 17

14. Smiljana Popadić, Getaldićeva 5

15. Stanko Milun i Andrea Hajduk, Dinka Šimunovića 13

16. Tihomir Rajčić, Doverska 1

17. Branko Vranković, Cararina poljana 3

18. Mladen Delaš, Pujanke 24 A

19. Ivan Maleš, Ulica Pujanke 24 A

20. Sveto Lovrić, Ulica Pujanke 30

21. Dinko Hrgović, Ulica Pujanke 67

22. Ivica Lagator, Put Skalica 43

23. Teo Stanić, Skradinska 7

24. Marija Mizić, Solinska ulica 4

25. Mladen Đerek, Uskočka 14

26. Petar Mršić, V. Krstulovića 41

27. Ana Parat Landikušić, Vukovarska 80

28. Zdravko Ivanković, Vukovarska 84

29. Ružica Ribičić, Palmina 12,

30. Miro Biuk, Vukovarska 92

31. Drago Borovac, Velebitska 45

32. Sandra Vrvilo, Velebitska 45

33. Ana Galić, Andrićeva ulica 1

34. Elza Jurun, Stonska ulica 12

To su kadrovi! •• Popis kadrovskih stanova i korisnika: 1. Amara Trgo - R. Boškovića 7, pravosuđe

2. Srđan Petrić - R. Boškovića 7, visoko školstvo i znanost

3. Petar Krolo - R. Boškovića 7, kultura

4. Tonči Banov - R. Boškovića 7, kultura

5. Nedjeljko Mihalj - Mažuranićevo šet. 37, prosvjeta

6. Zora Juroš - Pujanke 24/A, prosvjeta

7. Jadranka Ljubić - Vejzagić - Pujanke 24/A, zdravstvo

8. Nikolaj Pešalov - Mosećka 52, sport

9. Zlata Kovačić - Pujanke 24/A, kultura

10. Igor Boraska - Ulica slobode 2/A, sport

11. Siniša i Nikša Skelin - Put Plokita 89, sport

12. Jelena Marasović Hornyanszki - Put Plokita 89, prosvjeta

13. Božo Majstorović - Domovinskog rata 1 A (Solin), kultura

14. Nikša Kačić - Žnjanska 4, kultura

15. Dalibor Letica - Žnjanska 2, zdravstvo

16. Ratko Katić - Stonska 10, visoko školstvo i znanost

17. Nikola Ivošević - Kroz Smrdečac 31, kultura

18. Ninoslav i Ksenija Ištvanić - Velebitska 123, zdravstvo

19. Marija Erceg - Križanićeva 2, novinarstvo

20. Ana i Lucija Zaninović - Kmanski prilaz IV br. 1, sport

21. Ivica Čikeš - Žnjanska 4, kultura